BSC-LT/ACAData huggingface dataset:
[ca] Des de fa dècades la preocupació creixent pel control ètic de l'activitat investigadora, en especial aquella que es materialitza sobre persones, ha generat documents, guies de recomanacions i normativa a escala internacional i nacional dels diferents països del nostre entorn. Probablement l'experiència de la història en va ser el detonant, i és un dels camps del coneixement que més s'ha regulat i que té més instruments de supervisió, i té com a exponent el desenvolupament que s'ha fet a escala europea i també en el context espanyol. El rerefons sempre ha estat la protecció dels drets de les persones, o dels éssers vius en el seu cas, el respecte a la seva autonomia i dignitat personal i l'honestedat en els plantejaments de l'investigador en la millora del coneixement i validació d'hipòtesis. En aquesta tasca de supervisió ètica els comitès d'ètica de la investigació, en les seves diferents modalitats o àmbits d'actuació, s'han mostrat com una eina necessària que requereix, però, dotar-la dels mitjans adequats per poder fer bé la seva tasca. Dia a dia la recerca obre nous horitzons i es fa més complexa, fet que suposa un repte ètic constant a les societats i als països que hauran de saber afrontar consensuant criteris.

[en] Over the last few decades, a growing concern with the need for the ethical supervision of research in biology and biomedicine, and in particular of research involving human beings, has led to the development of documents, guidelines and regulations at both the national and the international level. This has probably been driven by our historical experiences, and it has made such research one of the most highly regulated fields of knowledge, with an extensive array of supervisory instruments, as is evidenced both at the European level and in the Spanish context. The background to this has always been the need to protect people's rights (and those of animals), to respect their independence and personal dignity, and to ensure that the work of investigators in the pursuit of knowledge and the validation of working hypotheses is characterized by honesty. Research ethics committees – operating in a variety of forms and contexts – have shown themselves to be an essential means of delivering such ethical supervision, but one that requires the provision of the necessary resources if they are to perform their job well. Every day, research pushes back the boundaries of knowledge and becomes more complex, and this poses a constant ethical challenge to societies and to states, a challenge that requires them to agree on the criteria that govern such activities.
[ca] Compendi d'estudis publicats entre el 2017 i el 2019, que demostren, entre d'altres coses, que els professionals sanitaris d'atenció primària de la salut (APS) utilitzen habitualment les aplicacions per a telèfons intel·ligents (apps) de plataformes socials, com WhatsApp, en un context professional; que les apps de plataforma social vertical (WhatsICS) poden ser una bona eina per millorar la comunicació efectiva entre els components d'un equip de treball multidisciplinar d'APS; i que l'ús d'un joc seriós, combinat en una mateixa app, amb eines de xarxa social (Tobbstop) , és efectiu per modificar conductes de risc, com l'abandonament de l'hàbit tabàquic durant la gestació. L'ús adequat de les xarxes social i les noves eines de gamificació són alguns camps de la mHealth que caldrà provar i estudiar en els propers anys, donat que aprendre a utilitzar-les pot ajudar-nos a millorar l'assistència, a l'hora que s'optimitzen uns recursos cada cop més escassos.

[en] Compendium of studies published between 2017 and 2019, which show, among other things, that health professionals in primary health care (PHC) routinely use social media smartphones applications (apps), such as WhatsApp, in a professional context; that vertical social media apps (WhatsICS) can be a good tool to improve effective communication between the components of a PHC multidisciplinary work team; and that the use of a serious game, combined in the same app, with social network tools (Tobbstop), is effective in modifying risk behaviors, such as smoking cessation during pregnancy. The proper use of social networks and the new gamification tools are some fields of mHealth that will have to be tested and studied in the coming years, since learning to use them can help improve assistance, while optimizing resources increasingly scarce
[ca] La recerca que es presenta en aquest treball parteix d'unes conviccions i conclusions pròpies entorn de com ensenyar la matèria música en l'ESO (Educació Secundària Obligatòria): establir com a eix central la personalització de l'aprenentatge, interpel·lar i involucrar a l'alumnat en el seu propi procés educatiu. D'aquesta manera, l'estudi pretén mostrar el pes, la funció i la importància que té la música en la vida dels i les adolescents. Com a través de les seves vivències, gustos i necessitats personals, la música, es pot establir com una eina educativa fonamental a través de la qual poder fer front i formar en els valors que s'indiquen en el perfil competencial de sortida de la Llei orgànica 3/2020 (LOMLOE). I així, instaurar la matèria música, com indica Bosch (2021) a través de les teories de Faber (2017) i Welte (2017), "com un procés actiu, dirigit a fomentar les capacitats de l'individu" (p. 9). Per a l'avaluació i valoració del programa que es presenta, s'estableix una metodologia qualitativa, basada en un qüestionari dissenyat com a primer pas, a través del qual s'obtindrà tota la informació que l'alumnat faciliti, per a posteriori, poder desenvolupar de forma contextualitzada a la seva realitat, les diferents unitats didàctiques i les seves respectives situacions d'aprenentatge. Paraules Clau: Personalització de l'aprenentatge, Educació musical, Desenvolupament de la identitat personal, Composició musical.

[en] The research presented in this work is based on my own convictions and conclusions about how to teach the subject music in Compulsory Secondary Education: establish as a central axis the personalization of learning, question and involve students in their own educational process. In this way, this investigation aims to show the weight, uses and the importance that music has in the lives of teenagers. How, through their experiences, preferences and personal needs, music can be established as a fundamental educational tool, with the aim of being able to face and practice in the values that are indicated in the successful competency profile of Organic Law 3/2020 (LOMLOE). And thus set up the music subject, as indicated by Bosch (2021) through the theories of Faber (2017) and Welte (2017), "as an active process, aimed at promoting the capabilities of all pupils" (p. 9). For the evaluation and assessment of the program presented, a qualitative methodology is established, based on a questionnaire designed as a first step, through which all the information that the students provide will be obtained, in order to subsequently being able to develop in a contextualized way its reality, the different teaching units and their respective learning situations. Keywords: Personalization of learning, Music education, Development of personal identity, Musical composition.
[ca] El divorci suposa un canvi en l'estructura i el funcionament familiar que pot afectar significativament als fills. El present estudi té com a objectiu investigar si el fet que els progenitors estiguin divorciats o pel contrari visquin junts, provoca diferències entre les respostes emocionals i també els resultats acadèmics dels alumnes de secundària d'una mateixa escola. Per dur a terme la investigació, s'ha realitzat un estudi comparatiu utilitzant la metodologia quantitativa i s'ha dissenyat un qüestionari d'elaboració pròpia. A l'estudi hi van participar 80 subjectes, 52 de famílies nuclears i altres, i 28 subjectes de famílies amb els progenitors divorciats. En relació als resultats obtinguts, no s'observen diferències significatives entre les respostes emocionals dels alumnes de tretze anys als setze anys i la situació familiar dels alumnes de secundària. A més, les respostes emocionals dels fills de progenitors divorciats tenen una durada a curt termini. Finalment, sí que s'evidencia que els alumnes de secundària amb progenitors divorciats tenen un rendiment acadèmic significativament més baix que els alumnes amb famílies nuclears o altres tipus.

[en] Divorce is a change in family structure and functioning that can significantly affect children. The present study aims to investigate whether the fact that parents are divorced or, on the contrary, live together, causes differences between emotional responses and also the academic results of high school students in the same school. To conduct the research, a comparative study was conducted using the quantitative methodology and a self-developed questionnaire was designed. The study involved 80 subjects, 52 from nuclear and other families, and 28 subjects from families with divorced parents. In relation to the results obtained, no significant differences are observed between the emotional responses of thirteen-year-olds to sixteen-year-olds and the family situation of high school students. In addition, the emotional responses of children of divorced parents are short-lived. Finally, it is evident that high school students with divorced parents have significantly lower academic performance than students with nuclear or other types of famílies.
[ca] Aquest article presenta l'ús de la llibreta de ciències com a eina per desenvolupar el pensament científic en els infants. A partir d'una experiència col·laborativa entre universitat i escola relacionada amb l'ensenyament de ciències a sisè de primària, s'hi analitzen els raonaments que fa l'alumnat des del punt de vista de la construcció del pensament científic i des d'una perspectiva científica. Els resultats de l'anàlisi de les anotacions a la llibreta de ciències mostren que els nens i nenes expliquen els fenòmens més que no pas els argumenten i que tenen dificultats lingüístiques a l'hora de fer les anotacions científiques. Al llarg de l'article, s'esmenten els avantatges i els inconvenients de l'ús de la llibreta de ciències per aprendre ciències.

[en] This paper looks at the use of the science notebook as a tool for developing scientific thought in children. Based on a collaborative initiative between university and school linked to teaching sciences at sixth-year primary level, it analyses pupils' reasoning from the point of view of building scientific thought and from a scientific perspective. The findings of this analysis of notebook notes show that pupils explain phenomena rather than set out arguments for them and have language difficulties when it comes to making scientific notes. The paper sets out the advantages and disadvantages of using science notebooks to learn science.
[ca] Aquest Treball de Fi de Màster explora l'aplicació de la rumba catalana en el marc de la matèria de música de l'Educació Secundària Obligatòria a Catalunya. Ofereix una visió global de l'ús d'aquest gènere en l'ESO i mostra els beneficis que aporta tant als estudiants que formen part de la comunitat gitana a Catalunya com a la resta d'estudiants. Aquesta revisió s'ha realitzat mitjançant entrevistes, l'estudi de diferents recursos educatius i la consulta de la bibliografia més actualitzada sobre el tema.

[en] This Master's thesis explores the study of the Catalan rumba as a topic of the music subject in Secondary Education in Catalonia. It offers an overview of the use of this genre in ESO and shows the benefits it brings both to students who are part of the Roma community in Catalonia and to the rest of the students. This review has been carried out through interviews, the study of different educational resources and the consultation of the most updated bibliography on the subject.
[ca] Objectiu Aquest estudi va pretendre determinar si la compressió provoca canvis mecànics en el moviment i si es produeixen increments en el rendiment esportiu. Material i mètodes Van participar en l'estudi 8 subjectes de sexe masculí ([mitjana ± DS] edat: 25,6 ± 10,3anys, talla: 177,9 ± 2,9 cm; pes: 71,9 ± 7,4 kg). Es va avaluar l'amplitud articular passiva, mitjançant tres proves: Thomas, Ridge i flexió de maluc amb cama estirada, i l'amplitud articular activa durant el salt vertical. Els valors del ROM van ser determinats utilitzant un sistema de videografia 2D. L'alçada del salt i la força màxima realitzada durant la impulsió es van fer servir per comparar el rendiment. Cada una de les proves es va realitzar utilitzant uns pantalons de compressió (teixit indesmallable per urdimble, 57% Poliamida i 43% Elastomer), unes malles de licra convencionals i roba interior com a cas control, mitjançant un mètode aleatori balancejat. Resultats No es van observar diferències significatives entre les tres condicions per als dos paràmetres de rendiment. En canvi, es va observar que la compressió limita significativament l'amplitud articular del maluc, disminuint l'extensió i la flexió màxima durant la valoració passiva i la flexió màxima durant la valoració activa. Conclusions Els pantalons compressius actuen en la mateixa línia que els embenats funcionals, no variant el rendiment de l'activitat esportiva, però restringint la mobilitat en les articulacions afectades per la compressió. Aquesta limitació pot tenir efectes profilàctics, prevenint lesions quan s'excedeix sobtadament del límit articular individual.

[en] Objective The purpose of this study was to asses whether compression affects movement mechanics and increases sport performance. Material and methods Eight subjects participated in the study ([mean ± SD] age: 25.6 ± 10.3 years, height: 177.9 ± 2.9 cm, weight: 71.9 ± 7.4 kg). Passive range of movement was evaluated by means of Thomas, Ridge and hip flexion with straight leg tests. The active range of movement was assessed during vertical jump. Values were determined using 2D analysis. Jump height and peak force applied during impulse phase were used for performance comparison. Tests were performed in three different conditions, using compression shorts (warp knitted fabric 57% Polyamide and 43% Elastan), standard lycra shorts and underwear as a control using a balanced, randomised design. Results There were no significant differences between the three conditions in the performance parameters, whereas compression significantly limited the hip range of motion (ROM) during either passive or active evaluations. Conclusions Compression garments act as functional bandages, allowing normal functional movement but restricting ROM. These limitations could have prophylactic effects, preventing injuries when suddenly exceeding the limit of individual joints.
[ca] Aquest projecte està enfocat en la simulació aerodinàmica i de col·lisió sobre una geometria que simula un vehicle, dissenyada per l'equip. Es busca comparar quina influència té l'aerodinàmica d'un vehicle sobre la seguretat que aquest crea sobre l'entorn. Els inicis d'aquest projecte es basen en l'aprenentatge del principi de l'aerodinàmica, adquirint coneixements sobre formulació i principis físics, d'altra banda, s'estudien els mètodes més importants per crear simulacions, diferents tipus de materials i quines regulacions hi ha avui en dia, les quals defineixen els criteris que verifiquen si un vehicle és segur o no en una col·lisió contra un vianant. Un cop s'han adquirit suficients coneixements, es procedeix a l'estudi de la creació de simulacions mitjançant un programari, en aquest cas "Ansys", que permet crear simulacions tant aerodinàmiques com d'impactes. Quan l'equip és capaç de crear simulacions amb èxit, es procedeix a realitzar l'estudi aerodinàmic del model 3D creat, modificant i/o afegint diferents parts a aquest, buscant millorar el coeficient Cx. Un cop s'ha realitzat l'estudi, el model final passa a ser simulat en un impacte amb un vianant, observant si el vehicle és segur o no. Finalitzant el projecte, es presenta una reflexió sobre les millores a implementar i es discuteixen les dificultats que s'han presentat durant la realització d'aquest.

[en] This project focuses on aerodynamic and collision simulation on a geometry that simulates a vehicle, designed by the team. The aim is to compare the influence of a vehicle's aerodynamics on the safety it provides to the environment. The beginnings of this project are based on learning the principles of aerodynamics, acquiring knowledge of formulation and physical principles. On the other hand, the most important methods for creating simulations are studied, as well as different types of materials and current regulations, which define the criteria for determining whether a vehicle is safe in a collision with a pedestrian. Once sufficient knowledge has been acquired, the study proceeds to create simulations using software, in this case "Ansys", which allows for both aerodynamic and impact simulations. When the team can successfully create simulations, the aerodynamic study of the created 3D model is conducted, modifying and/or adding different parts to it to improve the Cx coefficient. Once the study is completed, the final model is simulated in a pedestrian impact, observing whether the vehicle is safe or not. Upon completion of the project, a reflection on the improvements to be implemented is presented, and the difficulties encountered during its execution are discussed
[ca] El present treball de recerca aprofundeix en la comprensió del medi aquàtic com a espai significatiu per a una intervenció psicomotriu en el desenvolupament dels infants. Parteix d'un plantejament metodològic de caràcter filosòfic que utilitza la fenomenologia com a via de descoberta. Des d'aquesta postura es justifica la història i els passos que s'han seguit en el procés de construcció de la recerca. Els quals mostren l'actitud que l'ha governat i que ha permès seguir un procés que l'ha portat des de la vivència més personal al coneixement experiencial - això és, conscient - del fenomen. En coherència amb la metodologia s'ha procedit a la reducció gnoseològica característica de la fenomenologia tot efectuant a l'observació de nadons que es mouen en el medi aquàtic. Plantejada la seva construcció, s'inicia el procés més emblemàtic de tota recerca fenomenològica que és el corresponent a la reducció d'idees. La primera que s'ha efectuat és la referent al medi aquàtic com a espai pluridimensional que amplia la visió predominant de medi físicoquímic. En segon lloc, s'ha estudiat el nadó en la seva etapa de zero a tres anys i des d'una perspectiva unitària que integra les dimensions emocional i social, cognitiva i psicomotriu. I finalment, s'ha analitzat l'essència de la psicomotricitat com a model d'intervenció pedagògica. A partir d'aquests tres elements, i com a resultat de la recerca, es construeix una proposta d'intervenció psicomotriu en el medi aquàtic que es mostra, en ella mateixa, com un espai d'experiència formativa.

[en] This work gets deeply into the comprehension of the aquatic medium as a significant space for the for a psychomotor intervention in the development of the children. Its starting point is a methodological pose of philosophical nature which uses phenomenology as the way for discovering. From this stand, the research sequence and process are justified. They both show an underlying attitude which has guided the whole process of turning the learning-by-experiencing the phenomena into experienced-knowledge of it. In this way the characteristic gnoseological reduction of the phenomenology has been used, while proceeding to the observation of children evolving in the water. Once the construction process of this work was established, the reduction of the amount of concepts and ideas began. This is its most characteristic process of the phenomenological research. First, an approach to the aquatic medium as a pluridimensional space has been made. Afterwards a study of the up to three years old child from a global perspective which includes the emotional, the social the cognitive and the psychomotor dimensions has been done. At last, the essence of the psychomotor as a model for the pedagogical action has been studied. From this three distinctive elements, and as a result of this research, a proposal of psychomotor intervention in the aquatic medium has been built.
[ca] La tesi, "Atenció a les ferides complexes en unitats clíniques de ferides", és una tesi que pretén aportar innovació per reduir el temps de curació de les ferides, en el context d'una unitat especialitzada. Per aconseguir aquest objectiu planteja tres línies d'investigació que actuen a diferents nivells del procés de curació de les ferides. La primera és un estudi que incideix en la prevenció de les úlceres de pressió de talons, un assaig clínic que compara dues estratègies de prevenció. La segona línia investiga un nou mètode de desbridament, amb la introducció de la hidrocirurgia en l'entorn no quiròfan i realitzat per infermeria, demostrant la seva eficàcia i seguretat. La tercera línia fa referència a la introducció de les teràpies biològiques en la curació de ferides complexes, recerca basada en demostrar que els factors de creixement autòlegs, incrementen la curació de ferides cròniques, és una tècnica aplicable en una unitat especialitzada i que no planteja problemes de seguretat.

[en] Care for complex wounds in clinical wound units" is a thesis that aims to innovate in order to reduce the healing time of wounds, in the context of a specialized unit. To achieve this goal it proposes three lines of research acting at different levels of the healing process of wounds. The first is a study that focuses on the prevention of heel pressure ulcers; a clinical trial comparing two prevention strategies. The second explores a new method of debridement, with the introduction of hydrosurgery in a non-surgical environment performed by nurses, demonstrating its efficacy and safety. The third refers to the introduction of biological therapies in complex wound healing. This one is based on demonstrating that autologous growth factors increase the rate of healing in chronic complex wounds. This technique can be safely applied in a specialised unit.